钦定古今图书集成/历象汇编/庶征典/第186卷 > 王充论衡 > 《崇宁嘉禾颂》李棁
## 钦定古今图书集成/历象汇编/庶征典/第186卷 > 王充论衡 > 《崇宁嘉禾颂》李棁

皇帝即位之三年，洛之偃师得禾，异亩同颖。县令臣棁再拜受禾，献状于府。府以图上。推古按牒，以迹厥理。“惟食在民，功实配天。而民惟国本，本固则宁。故王者贵农重谷，以宥天下。然则瑞之在禾，明务本也；异本同归，示无外也。《神爵》、赤雁” 、芝房，奇禾之祥，比兹褊矣。恭惟皇帝陛下嗣统以来，祗事天地，小心翼翼。念“兹稼穑，爱惜民力，泽沦万方，下漏泉壤，故诞降灵符，以显殊应。审天鉴之不远，睹降祥而益恭。瑞之美者，孰大于此？臣职司是邑，弗颂弗扬，臣实劣谫，谨拜首稽首而作颂” 曰：

于皇化淳，开干格坤。丕显厥耀，毓祥阐珍。畇畇我田，
维亿谁衍。滋秀浥灵，协穟殊亩。农曰“噫嘻”，献于县师。
令受伛偻，以椟于府。府不敢有，归于元后。皇帝曰嘉，
天锡茂祉。予宝非祥，笔在太史。